Eesti suurim siseveekogu Võrtsjärv on tuntud kui angerjajärv. Selle kala saagid on ulatunud 100 tonnini aastas. Võrtsjärvest püütud angerjaid süüakse Saksamaal, Taanis, Rootsis, Soomes ja mujalgi. Angerjat ei saa sundida järglasi andma koduveekogus. Selleks ei piisanud isegi omaaegse ENSV Teaduste Akadeemia presidendi soovitusest Võrtsjärve limnoloogiajaama teadlastele panna angerjas akvaariumis kudema. Siinsed angerjavarud baseeruvad täielikult noorte angerjate kunstlikul asustamisel. Tänavu aprilli lõpul lasti Võrtsjärve umbes 800 000 klaasangerjat.